CK กำไรโตระยะยาว-ธุรกิจกระจายความเสี่ยงได้ดีแนะซื้ออัพไซด์สูง 38%
CK กำไรโตระยะยาว-ธุรกิจกระจายความเสี่ยงได้ดีแนะซื้ออัพไซด์สูง 38%
10 ส.ค. 2560

บล.โนมูระ พัฒนสิน ระบุในบทวิเคราะห์วันนี้(10ส.ค.) ว่า บริษัท ช.การช่าง จำกัด (มหาชน) หรือ CK (TP42*) คาดกำไรปกติไตรมาส2/60 เติบโตต่อเนื่อง เทียบไตรมาสก่อหน้าจาก ได้แรงเสริมของเงินปันผล TTW เข้ามาหนุน แต่ลดลงเทียบช่วงเดียวกันของปีก่อน จากฐานสูงในปีก่อน แต่ภาพรวมปี 60 คาดบริษัทจะได้งานใหม่ราว 102,803 ล้านบาท (+322% เทียบช่วงเดียวกันของปีก่อน) โดยนับแต่ต้นปีมางานลงนามฯ/อยู่ระหว่างรอลงนามฯแล้วราว 47% หนุนฐาน Backlog ในช่วงถัดไป ซึ่งจะ Secure รายได้อีกหลายปี และหนุนกำไรปกติเติบโตในระยะยาวเฉลี่ย 28% CAGR ในช่วงปี 60-62
ปัจจุบันซื้อขาย ณ P/B  2.1 เท่า ใกล้เคียงค่าเฉลี่ยในกลุ่มฯ + upside สูงถึง 38% ขณะที่ธุรกิจมีการกระจายความเสี่ยงที่ดีในหลายธุรกิจ รวมถึง ธุรกิจรับเหมาก่อสร้างที่เป็นรายใหญ่ อยู่ในจุดที่มีอำนาจต่อรองและโอกาสชนะประมูลสูง จากงานประมูลที่จะมีมากขึ้นนับจากนี้ โดยงานประมูลภาครัฐที่ทยอยออกมาต่อเนื่อง โดย 10 ส.ค.นี้ มีงานประมูลรถไฟทางคู่ 2 เส้น มูลค่าราว 1.6 หมื่นล้านบาท